CELEX: 61996TO0186
Language: fi
Date: 1997-10-03 00:00:00
Title: Yhteisöjen ensimmäisen oikeusasteen tuomioistuimen määräys (kolmas jaosto) 3 päivänä lokakuuta 1997. # Mutual Aid Administration Services NV vastaan Euroopan yhteisöjen komissio. # Armenian ja Azerbaidzanin väestölle veloituksetta toimitettavaksi tarkoitettujen maataloustuotteiden kuljetusta koskeva tarjouskilpailu - Komissio kieltäytyy maksamasta kuljetusta koskeneen tarjouskilpailun voittajan vaatimaa hintaa kokonaisuudessaan - Kumoamiskanne - Kanne, joka itse asiassa on kuljetussopimuksen täyttämistä koskeva kanne - Ensimmäisen oikeusasteen tuomioistuimen toimivallan selvä puuttuminen - Kumoamiskanteen tutkittavaksi ottamisen edellytysten selvä puuttuminen. # Asia T-186/96.

Avis juridique important

|

61996B0186

Yhteisöjen ensimmäisen oikeusasteen tuomioistuimen määräys (kolmas jaosto) 3 päivänä lokakuuta 1997.  -  Mutual Aid Administration Services NV vastaan Euroopan yhteisöjen komissio.  -  Armenian ja Azerbaidzanin väestölle veloituksetta toimitettavaksi tarkoitettujen maataloustuotteiden kuljetusta koskeva tarjouskilpailu - Komissio kieltäytyy maksamasta kuljetusta koskeneen tarjouskilpailun voittajan vaatimaa hintaa kokonaisuudessaan - Kumoamiskanne - Kanne, joka itse asiassa on kuljetussopimuksen täyttämistä koskeva kanne - Ensimmäisen oikeusasteen tuomioistuimen toimivallan selvä puuttuminen - Kumoamiskanteen tutkittavaksi ottamisen edellytysten selvä puuttuminen.  -  Asia T-186/96.  

Oikeustapauskokoelma 1997 sivu II-01633

Tiivistelmä
Avainsanat

Kumoamiskanne - Kanne, joka itse asiassa on sopimuksen täyttämistä koskeva kanne - Yhteisöjen tuomioistuinten toimivallan puuttuminen - Elintarvikeavun kuljetusta koskeneen tarjouskilpailun voittajan nostama kanne - Tutkimatta jättäminen(EY:n perustamissopimuksen 173, 181 ja 183 artikla)  

Tiivistelmä

Perustamissopimuksen 181 artiklassa tarkoitetun välityslausekkeen puuttuessa yhteisöjen ensimmäisen oikeusasteen tuomioistuimella, jonka käsiteltäväksi on saatettu perustamissopimuksen 173 artiklan nojalla nostettu kumoamiskanne, selvästi ei ole toimivaltaa ratkaista sellaista kannetta, joka itse asiassa on sopimuksen täyttämistä koskeva kanne. Muutoin ensimmäisen oikeusasteen tuomioistuin ulottaisi tuomiovaltansa koskemaan myös muita kuin sellaisia riitoja, joita sillä on sen toimivallalle rajat asettavan perustamissopimuksen 183 artiklan nojalla oikeus käsitellä, sillä tässä määräyksessä päinvastoin annetaan jäsenvaltioiden tuomioistuimille yleinen toimivalta ratkaista sellaiset riidat, joissa yhteisö on asianosainen.Näin ollen tutkittavaksi ottamisen edellytykset puuttuvat selvästi, kun on kyse sellaisesta kumoamiskanteesta, jonka kolmansiin maihin tarkoitetun elintarvikeavun kuljettamista koskeneen tarjouskilpailun voittaja on nostanut siitä, että komissio on kieltäytynyt maksamasta sille kuljetuksen hintaa kokonaisuudessaan, koska siitä huolimatta, että kanne on nostettu perustamissopimuksen 173 artiklan nojalla, se itse asiassa koskee sellaisen sopimuksen täyttämistä, jonka tarjouskilpailun voittaja ja komissio ovat tehneet kyseisten toimitusten kohteena olevien tavaroiden kuljetusten toteuttamiseksi.